Robin Hanzl

Robin Hanzl (sündinud 10. jaanuaril 1989 Ústí nad Labemis) on Tšehhi jäähokimängija, kes mängib ründajana Rootsi kõrgliiga klubis Timrå.

Tšehhi kõrgliigas debüteeris ta hooajal 2010–11 HC Litvínovi meeskonnas. 2015. aastal tuli ta klubiga Tšehhi meistriks. Tšehhi kõrgliiga hooaja 2014–15 väljalangemismängudes oli Hanzl resultatiivseim mängija (5+10).

2017. aastal liitus ta KHL-i klubiga Nižnekamski Neftehimik, kus mängis ühe hooaja. Aastatel 2018–2021 mängis ta Moskva Spartakis.

2021. aasta juunis sõlmis ta üheaastase lepingu Rootsi kõrgliiga klubiga Timrå."Robin Hanzl ansluter till Timrå IK". timraik.se. Vaadatud 13.8.2021

Tšehhi jäähokikoondise koosseisus osales Hanzl maailmameistrivõistlustel esimest korda 2017. aastal.

 Viited 

 Välislingid 
 Robin Hanzl KHL.ru lehel
 Robin Hanzl hockeydb.com lehel

Kategooria:Tšehhi jäähokimängijad
Kategooria:HK Nižnekamski Neftehimiki mängijad
Kategooria:HK Moskva Spartaki mängijad
Kategooria:Sündinud 1989